किशोर वांकावाला

किशोर रतीलाल वांकावाला (२४ मे १९४४ - ३० जून २०१३) हे भारतीय जनता पक्षाचे भारतीय राजकारणी होते आणि सुरत पश्चिम विधानसभा मतदारसंघातून गुजरात विधानसभेचे दोनदा निवडून आलेले सदस्य होते.

वांकावाला यांनी स्थानिक महापालिका शाळेत इंटरमिजिएट सायन्सपर्यंत शिक्षण घेतले. त्यानी अहमदाबादच्या बीजे मेडिकल कॉलेजमध्ये प्रवेश घेतला; परंतु त्यांच्या कुटुंबाच्या आर्थिक परिस्थितीमुळे त्यांनी शिक्षण बंद केले आणि कापडाच्या कौटुंबिक व्यवसायात सामील झाले.  जनसंघापासून आणि नंतर भाजपमध्ये ५० वर्षांहून अधिक काळ ते सामाजिक-राजकीय जीवनात सक्रिय होते. १९९५ ते २००० दरम्यान ते गुजरात स्टेट पेट्रोलियम कॉर्पोरेशनचे संचालक होते. त्यांनी २००१ ते २००५ पर्यंत सुरत भाजपचे अध्यक्ष आणि नंतर गुजरात भाजपचे उपाध्यक्ष म्हणून काम केले. २००७ ची गुजरात विधानसभेची निवडणूक त्यांनी सुरत पश्चिम  मधून जिंकली आणि २०१२ च्या निवडणुकीत पुढील दावेदारापेक्षा जवळपास ७०,००० मतांनी पुन्हा विजय मिळवला. 

३० जून २०१३ रोजी वयाच्या ६९ व्या वर्षी निधन होण्यापूर्वी वांकावाला यांना फुफ्फुसाचा कर्करोग झाल्याचे निदान झाले होते आणि त्यांच्यावर सुमारे एक वर्ष उपचार सुरू होते. त्यांची रिक्त झालेली जागा भरण्यासाठी ४ डिसेंबर २०१३ रोजी पोटनिवडणूक घेण्यात आली होती ज्यात भारतीय राष्ट्रीय काँग्रेसच्या डि. आय. पटेल यांचा पराभव करून पूर्णेश मोदी विजयी झाले होते.

संदर्भ 

इ.स. २०१३ मधील मृत्यू
इ.स. १९४४ मधील जन्म
भारतीय जनता पक्षातील राजकारणी
सुरत पश्चिमचे आमदार